Refleksjonsnotat for Gruppe 26

**Vurder beslutningsprosessen i gruppen. Hva var bra eller dårlig?**

Det første vi besluttet å gjøre når vi startet å gjøre oppgaven var å gjøre en brainstorming, og en av oss noterte ideene vi hadde. Vi tok i utgangspunktet CPS-modellen og fylte den ut gradvis mens vi gjorde oppgaven. De fleste ideene var bra og kreative, og vi kom på flere idéer eller knyttet dem med andre når vi besluttet å ha en webside. Vi hadde en prosessleder som dirigerte oss og kom med innspill etter hvert som vi ikke hadde noen idéer igjen, men vi lot folk i gruppen komme med idéer hvis de kom på nye idéer underveis. Det som gikk bra, var at alle fikk bestemme om de var enige med de forskjellige valgene vi skulle ta som en gruppe. På papir, så fikk vi skissert alle våre idéer og det utkastet var så bra at vi ville gå for hvordan den så ut som vårt endelige resultat.

**Vurder kommunikasjonen i gruppen. Hva var bra/dårlig?**

Kommunikasjonen i gruppen var bra, vi benyttet oss av Facebook slik at vi kunne kontakte hverandre i en felles gruppesamtale. Alle var enige om at hvis man ikke sa ifra, og man kom for sent, ville man bli straffet med at man må kjøpe boller til alle i gruppen. Det var ingen som protesterte mot å gjøre dette, og var en motivasjon for å få alle til å komme tidsnok. Vi satte også opp en alternativ kommunikasjonskanal i et program som heter Discord. Dette programmet ligner litt på Skype, men uten videosamtaler.

**I hvilken grad har dere brukt kreative teknikker i løpet av prosjektet? Hva er erfaringen med disse?**

Vi har ikke brukt så veldig mange forskjellige kreative teknikker. Vi har vært så enige i gruppa at vi rimelig kjapt kom frem til hvordan vi ville at løsningen vår skulle se ut. Vi satt oss ned som en gruppe, der alle fikk et par A4 ark hver. Vi tegnet opp alle våre idéer og tanker, og selv om det tok litt tid å komme godt i gang for noen så blomstret kreativiteten etter hvert, og alle hadde gode idéer på sine respektive ark. Etter ca. en time satt vi igjen med mange ark, og vi filtrerte ut de beste idéene slik at vi til slutt endte opp med 6-7 ark som vi bygde videre på. Vi brukte idéer fra alle sine ark, som vi satt sammen på et stort ark, og dette ble vår mal for hvordan vi ønsket at vår webside skulle se ut. Ellers i arbeidsprosessen har kreativiteten vært spontan og godt mottatt i resten av gruppa, og små idéer har blitt inkludert i prosjektet underveis.

**I hvilken grad har dere klart å følge egen handlingsplan? Hvor godt estimerte dere ressursbruken?**

Vi fikk jo en liten tilbakemelding på at handlingsplanen vår var litt grov, men vi føler at vi hadde ganske god kontroll på oppgaven. Vi hadde så å si kontakt med hverandre hele tiden med hjelp av facebook og Discord, der vi enkelt kunne snakke sammen etter skolen når vi jobbet med oppgaven. Vi feiltolket litt og trodde det skulle skrives en Gjennomføringslogg, som viste seg å være Handlingsplanen. Vi legger med et ekstra dokument om hvordan arbeidet gikk.

**Hvordan har CPS fungert som rammeverk under utviklingen av løsningen?**

Den var veldig nyttig. Vi hadde en ren og pen CPS der vi skrev ned alt vi ble enig om og ting vi diskuterte i gruppen.

**Hvordan har arbeidsdelingen vært innen teamet?**

Arbeidsdelingen har ikke vært noe stort problem i gruppe. Noe som kan være verdt å nevne er vet at gruppen består mest av nybegynnere. Så vi har Stian H som "Kode leder" der han går gjennom og hjelper der det trengs, det har funket greit, men kanskje litt mye jobb på han. (Bra hjelp Stian!). Som sagt litt tidligere støtte vi på et par problemer på torsdag når vi satt sammen siden, men ellers har alt gått veldig bra.  
Alle medlemmer av gruppen har bidratt med sitt, både idémessig og kodemessig.

**I hvilken grad føler dere at løsningen deres gjenspeiler deres faglige kompetanse på nåværende tidspunkt?**

Vi er alle ganske fornøyde med hvordan sluttproduktet ser ut. Vi har fått frem det vi ville vise av bilder, farger og vi har holdt på den "mystikken" rundt siden som vi ønsket.   
Løsningen vår gjenspeiler vår kompetanse i form av en ryddig og enkel side, hvor våre idéer gjenspeiles tydelig.

**Hva vil dere gjøre annerledes neste gang dere har et prosjekt?**

Hvis vi skulle gjort dette igjen hadde vi nok benyttet oss av den samme taktikken. Det var litt kronglete i starten når vi brukte GitHub da denne plattformen var ny for de fleste på gruppen. Vi føler alle at vi har lært mye iløpet av denne perioden, både generelt om det å arbeide i en slik gruppe med de verktøyene vi har blitt enige om å bruke, men vi har også lært en del om hverandre, og alle de forskjellige personlighetene våre bidrar til en positiv gruppe som er morsom å jobbe i.